MONO บวกกว่า 3% โบรกฯ แนะซื้อ เล็งปี 60 พลิกกำไร
MONO บวกกว่า 3% นิวไฮในรอบ 3 เดือน ล่าสุด ณ เวลา 10.40 น. อยู่ที่ 3 บาท บวก 0.10 บาท หรือ 3.45% สูงสุด 3.10 บาท ต่ำสุด 2.92 บาท ด้วยมูลค่าซื้อขาย 158.22 ล้านบาท ด้าน บล.เออีซี แนะซื้อ ชูเป้า 3.60 บาท มองเรตติ้งดีต่อเนื่อง เล็งปี 60 พลิกมีกำไร
6 ม.ค. 2560

ผู้สื่อข่าวรายงานว่า ราคาหุ้นบริษัท โมโน เทคโนโลยี จำกัด (มหาชน) หรือ MONO ล่าสุด ณ เวลา 10.40 น. อยู่ที่ 3 บาท บวก 0.10 บาท หรือ 3.45% สูงสุด 3.10 บาท ต่ำสุด 2.92 บาท ด้วยมูลค่าซื้อขาย 158.22 ล้านบาท ขณะที่ดัชนีหุ้นไทยโดยรวมบวก 0.02%
 
โดย ราคาหุ้น MONO ปรับตัวขึ้นสูงสุดในรอบ 3 เดือน นับตั้งแต่ราคาหอยู่ที่ 3.06 บาท เมื่อวันที่ 7 ต.ค.59
ขณะที่ บล.เออีซี ระบุในบทวิเคราะห์ แนะนำซื้อ MONO ให้ราคาเป้าหมาย 3.60 บาท/หุ้น โดยวันที่ 1-3 ม.ค.60 ช่อง MONO 29 มีเรตติ้งสูงเป็นอันดับ 3 ซึ่งคาดเรตติ้งจะยังโตดีต่อเนื่อง จากคอนเท้นท์ที่แข็งแกร่งด้วยกลยุทธ์ทำ Output deal กับค่ายหนัง รวมถึงเป็นผู้ได้ประโยชน์หลังทรูวิชั่นส์ ยกเลิก 6 ช่องหนัง ขณะที่การขายแบบเวลาโฆษณา (CPRP) ปัจจุบันต่ำกว่าคู่แข่งอยู่มากหนุนปี 60 คาดพลิกกลับมากำไรได้อย่างแข็งแกร่ง และมี Upside 24%
 